Държавен вестник, бр. 11, 2010 г., стр. 33

БРОЙ  11	
Д Ъ Р Ж А В Е Н  В Е С Т Н И К 	
СТР.  33  
2.3. В отделни кабинети се локализират дейности­
те, свързани с холтер мониториране на сърдечния 
ритъм и артериалното налягане, извършване на 
електрокардиография; всеки кабинет трябва да има 
площ не по-малка от 8 кв. м и да има директно 
дневно осветление.
2.4. Отделните кабинети са свързани с коридор 
с възможности за сядане на пациентите; коридорът 
е достатъчно широк, за да осигурява маневриране 
на легла с тежко болни пациенти; има електрически 
контакти, които да бъдат използвани в ситуации 
на необходимост от провеждане на реанимационни 
мероприятия (клинична смърт).
2.5. Други структурни единици към сектора: 
санитарен възел за пациенти, санитарен възел 
за персонала, място за медикаменти, лекарски 
кабинети, архив, склад.
3. Изисквания за оборудване
3.1. Велоергометър и/или „бягаща пътека“ 
(тредмил) с възможности за компютърна обра­
ботка на резултатите.
3.2. 24-часов ЕКГ холтер мониторираща сис­
тема – 1 комплект.
3.3. 24-часов холтер мониторираща система за 
артериално налягане – 1 комплект.
3.4. Ехокардиографски апарати – 1 брой за 
сектора, пулсов, продължителна и цветна Доплер 
ехокардиография, с възможности за трансезофаге­
ално ехокардиографско изследване и със софтуерен 
пакет за количествени измервания; не се допуска 
използването на апарат, който е бил надстрояван/
обновяван преди повече от 7 години. 
3.5. Медицински кушетки с подвижни елементи.
3.6. Стойки за инфузомати; перфузори, инфу­
зомати.
3.7. Консумативи за извършване на трансезо­
фагеално ехокардиографско изследване.
4. Персонал
4.1. Лекари:
4.1.1. началник на сектора – лекар със специ­
алност по кардиология, притежаващ свидетелство 
за експертно ниво по ехокардиография и със стаж 
най-малко 5 години в сектор по неинвазивна 
диагностика; 
4.1.2. лекари в сектора – с придобита специ­
алност по кардиология и ако извършват ехокар­
диографски изследвания – да имат свидетелство 
съответно за експертно ниво по ехокардиография; 
4.1.3. броят на лекарите се определя според 
възможностите на лечебното заведение;
4.1.4. броят ехокардиографски изследвания, 
извършени от един лекар за една година, не 
следва да бъде по-малък от 500 за поддържане на 
компетентност като самостоятелен изследовател; 
4.1.5. лекарите в отделението задължително 
владеят повече от една неинвазивна методика за 
осигуряване на взаимна заменяемост при отсъствия.
4.2. Специалисти по здравни грижи – задължи­
телно поне 1 специалист по здравни грижи за едно 
изследване – ехокардиография или стрес-тестове 
с велоергометрия/бягаща пътека.
5. Професионални дейности
5.1. Общи положения  –  професионалните 
дейности по неинвазивна диагностика изискват 
непрекъснато поддържане на квалификацията от 
работещите в структурата. 
5.2. Провеждане на стрес-тестове чрез велоер­
гометрия или тредмил.
5.3. Провеждане на стрес-тестове с фармако­
логични агенти и ехокардиография.
5.4. Разчитане на 24-часови холтерови записи 
на сърдечния ритъм и проводимост.
5.5. Разчитане на 24-часови холтерови записи 
на артериалното налягане.
5.6. Разчитане на ЕКГ.
5.7. Провеждане на едно- и двуразмерни ехо­
кардиографски изследвания с пулсов, продължи­
телен, цветен тъканен и конвенционален доплер, 
извършване на тъканно-доплерово изследване.
6. Организация на дейността
6.1. Продължителност на ехокардиографски 
изследвания 25 – 30 минути за стандартни изслед­
вания, до 45 минути за по-сложни изследвания.
6.2. Използване на стандартни алгоритми за 
работа.
6.3. Използване на утвърден задължителен 
протокол за разчитане на ехокардиографските 
изследвания с три части: измервания – съдържа 
размерите на стените и кухините и измерванията, 
базирани върху доплерово изследване; описателна 
част – анатомия на клапите, обща и регионална 
функция на лявата и дясната камера; заключе­
ние – прецизно и разбираемо, дава отговор на 
запитването на насочващия лекар; при нужда 
може да се добави и кратък клиничен коментар.
6.4. Окончателното разчитане трябва да се 
извърши в рамките на 24 часа и да бъде издадено 
(подписано) от сертифициран ехокардиографист. 
6.5. Архивиране на изследванията.
6.6. Своевременно разчитане на изследвани­
ята с велоергометър/бягаща пътека – до 2 часа 
след приключване на изследването, както и на 
24-часовите холтерови записи на ЕКГ и артери­
ално налягане – до 24 часа след приключване на 
изследването.
7. Контрол на качеството
7.1. Въвеждане на система за управление на 
качеството чрез системно събиране, проследяване 
и анализиране на параметрите, които отразяват 
качеството и резултатите от извършените диагнос­
тични процедури, като степен на съвпадение на 
диагнозата с други методи (например инвазивните 
методи от т.нар. златен стандарт или образни рент­
генови методи/КАТ или ядрено-магнитен резонанс).
7.2. Въвеждане на нови методи за неинвазивна 
диагностика.
7.3. Участие в български и чуждестранни научни 
форуми със собствени разработки и резултати.
778